Stefano Keller en interparolo kun indonezia diplomato
#000000
La semajno 8-12 julio 2013 estis agadoplena por UEA-teamanoj ĉe UN en Ĝenevo, kiuj aktivis en la 6-a sesio de Ekspertaj Mekanismoj pri la Rajtoj de Indiĝenaj Popoloj (EMRIP). Krom la ĉeftemo de la ĉi-jara kunsido Studo pri la aliro al justeco en la antaŭenigo kaj protektado de la rajtoj de indiĝenaj popoloj la kunvenintoj traktis ankaŭ la konkludan dokumenton de la evento okazinta junie en Alta, Norvegio, pretiginta la pintan UN-kunsidon de 2014: Monda Konferenco pri Indiĝenaj Popoloj.
#000001
Keller alparolis en du paralelaj eventoj. La unua konsistis el liaj gratuloj kaj dankesprimoj al la Ĝeneva organizaĵo doCip (dokumenta, informa kaj esplorcentro por indiĝenaj popoloj), kiu per siaj servoj signife kontribuas al la subteno de indiĝenoj, ĉefe helpante ilin dum koncernaj UN-eventoj kaj plurlingve disponigante dokumentojn. Tiu NRO konsilis kaj helpis ankaŭ al UEA en la organizado de la Simpozio pri lingvaj rajtoj, okazinta ĉe UN en 2008.
#000003
En sia dua alparolo, en la laborgrupa kunveno de Incomindios (Internacia komitato por indiĝenaj popoloj de Ameriko) Stefano Keller substrekis la gravecon de la interdependeco de lingva kaj biologia diversecoj kaj akcentis pri la neceso konservi la biokulturan riĉecon en la mondo, je kies bazo estas la defendo, pluvivigo kaj respekto de ĉiu etna lingvo, por kio UEA laboras. La ĉefprelegistoj subtene dankis lin por lia interveno.
#000004
La plej signifa elpaŝo de la estrarano de UEA pri eksteraj rilatoj dum tiu EMRIP-sesio estis lia alparolo en la ĉefkunsido. Citante la punktojn 1 kaj 2 el la Artikolo 13 de la Deklaracio de Unuiĝintaj Nacioj pri la rajtoj de indiĝenaj popoloj, li prezentis kazon de rompo de lingvaj rajtoj koncerne loĝanton de Svedio, kies gepatra lingvo estas la samea. Temis pri malfacilaĵoj de tiu persono por povi praktiki siajn lingvajn rajtojn, kiujn la leĝoj de la lando ja garantias al li por kontaktado kun publikaj oficejoj.
#000005
En rilato kun tiu kazo, Keller sin esprimis pri la pli kaj pli evidentiĝanta neceso atentigi ankaŭ pri la devoj respekti la rajtojn entenatajn en la Universala Deklaracio de Homaj Rajtoj.
#000006
Keller rememorigis pri la malkontentiga situacio dum UN-kunsidoj, kie la neglekto, minimumigo de la lingva aspekto koncerne dokumentojn kaj parolajn lingvouzojn pluekzistas forme de privilegiigo de nur unu el la oficialaj lingvoj, la angla.
#000007
Poste li informis la kunsidon pri la pionira paŝo de la registaro de Indonezio, kiu intencas enkonduki la instruadon de Esperanto en la studprogramon de diplomatoj. Dum la alparolo kaj okaze de personaj renkontoj kun du el la reprezentantoj de tiu ŝtato, Keller vigle gratulis ilin nome de UEA kaj substrekis, ke la uzo de neŭtrala kaj facile lernebla lingvo kiel Esperanto en la internacia komunikado signifas elmontradon de respekto al ĉiu popolo, lingvo kaj kulturo. Li transdonis al la renkontitaj diplomatoj informajn dokumentojn, ekzemplerojn de la revuo Esperanto en Indonezio, kopion de la mesaĝo de s-ino Rita Izsák, UN-ĉefo pri minoritataj aferoj, sendita okaze de la 125-jariĝo de Esperanto kaj la Esperantan version de la Universala Deklaracio de Homaj Rajtoj.
#000008
Fine de sia alparolo Stefano Keller diskonigis detalojn pri la baldaŭ okazonta UK en Rejkjaviko, al kiu li kore invitis la ĉeestantojn.
#000009
Post la interveno venis gratulantoj al li, interalie junula delegacio el Germanio, kies membro diris al Keller, ke ĝis nun li opiniis pri Esperanto ke ĝi estas sensencaĵo, sed la alparolo de la ĉefreprezentanto de UEA konvinkis lin pri Esperanto. Li ricevis de Keller la plej lastan numeron de Esperanto aktuell.
#000010
Dum la kunsidaj tagoj okazis ankaŭ interparolo kun indiĝenoj cele al informado pri Esperanto kaj starigo de venonta kunlaboro, por kio necesas projekto kun tre klara enhavo kaj celoj, kaj kiu respondas al la atendoj de indiĝenoj, havante utilecon por ili, kiel ponto-lingvo kaj interligilo inter tradicio kaj moderneco.
#000011
PS Cetere, kiel mi jam notis en Libera Folio, lau mia scio, UEA ne estas asocio por defendi lingvajn rajtojn nek por ludi la advokaton de indighenaj popoloj (chi-koncernaj artikoloj mankas en la Statuto de UEA). Sed en tiu stranga organizajho iu ajn povas fari kaj diri ion ajn.
Interese, ke tiun bizaran fatrason oni remachas en plej diversaj revuoj. Kion oni celas per tio? Chu oni volas kontribui al la “objektiva” informado per “interesaj novajhoj” au por ridindigi Esperanton? Char en la Eo-movado cirkulas sufiche multaj cinikuloj kaj oportunistoj, precipe inter la redaktoroj de certaj Eo-periodajhoj, mi supozas, ke la dua estas la kazo.
Aliflanke, interesajn novajhojn de mia flanko la samaj redaktoroj rifuzas publikigi, vershajne char oni timas la venghon de certaj UEA-funkciuloj, al kiuj tiuj novajhoj ne povus plachi.
#000015
PS Cetere, kiel mi jam notis en Libera Folio, lau mia scio, UEA ne estas asocio por defendi lingvajn rajtojn nek por ludi la advokaton de indighenaj popoloj (chi-koncernaj artikoloj mankas en la Statuto de UEA). Sed en tiu stranga organizajho iu ajn povas fari kaj diri ion ajn.
#000016
Interese, ke tiun bizaran fatrason oni remachas en plej diversaj revuoj. Kion oni celas per tio? Chu oni volas kontribui al la “objektiva” informado per “interesaj novajhoj” au por ridindigi Esperanton? Char en la Eo-movado cirkulas sufiche multaj cinikuloj kaj oportunistoj, precipe inter la redaktoroj de certaj Eo-periodajhoj, mi supozas, ke la dua estas la kazo.
#000017
Aliflanke, interesajn novajhojn de mia flanko la samaj redaktoroj rifuzas publikigi, vershajne char oni timas la venghon de certaj UEA-funkciuloj, al kiuj tiuj novajhoj ne povus plachi.
#000018
Demonstraj versioj de “La Ondo”
Musklaku la kovrilon por legi pliajn informojn.
#000020
Musklaku la kovrilon por legi pliajn informojn.
#000022